[{"text_idx": "#000000", "text": "Hoffem ddefnyddio cwcis i wirio sut rydych yn defnyddio\u2019r wefan a sut mae ein hysbysebu\u2019n gweithio \u2013 darganfyddwch pam rydym yn defnyddio cwcis"}, {"text_idx": "#000002", "text": "O CVs i gyfweliadau: beth mae\u2019r arbenigwyr yn ei ddweud?"}, {"text_idx": "#000003", "text": "Mae gan Joanne Pickering, Cymrawd Siartredig y CIPD (Sefydliad Siartredig Persone\u0301l a Datblygu) brofiad o recriwtio mewn ystod o sectorau. Yma, mae hi\u2019n rhannu gyda ni ei chyngor, o ysgrifennu CV effeithiol i greu argraff mewn cyfweliad."}, {"text_idx": "#000005", "text": "eich CV yw eich cyfle i werthu\u2019ch hun felly gwnewch yn siw\u0302r ei fod wir yn gweithio i chi. Cadwch e\u2019n glir, yn gryno ac yn hawdd ei ddarllen. Gall pwyntiau bwled helpu gyda hyn. Yn gyffredinol, nid oes gan gyflogwyr hir i edrych ar bob CV a anfonir atynt, felly anelwch at ddim mwy na dwy dudalen o hyd.\nrhestrwch eich profiad mewn trefn gronolegol gyda\u2019r mwyaf diweddar yn gyntaf. Dangoswch y dyddiadau y cawsoch eich cyflogi ym mhob ro\u0302l, er enghraifft, mis Chwefror 2014 i\u2019r presennol\nmae\u2019n arfer da darparu llythyr eglurhaol yn dweud wrth y cyflogwr pam mai chi yw\u2019r \u2018person mwyaf addas\u2019 ar gyfer y ro\u0302l. Gall hyn hefyd helpu\u2019r cyfwelydd o ran llunio rhestr fer ymgeiswyr ar gyfer cyfweliad.\nyn fwy na dim, dylech brawf ddarllen! Gwnewch yn siw\u0302r nad oes unrhyw gamsillafu neu \u2018siarad destun\u2019 yn eich llythyr eglurhaol neu CV"}, {"text_idx": "#000007", "text": "os oes rhywle byddech yn wir yn hoffi gweithio, gallech wneud cais ar hap trwy fynd at y cyflogwr i ofyn am gyfleoedd sydd heb eu hysbysebu. Nid ydych byth yn gwybod, efallai y bydd ganddynt swydd addas i chi\ndechreuwch gydag ychydig o ymchwil ar y cwmni. Os credwch fod ganddynt rolau y credwch y gallech eu llenwi, yn seiliedig ar eich sgiliau, eich gwybodaeth a\u2019ch profiad, beth am anfon eich CV atynt gyda llythyr eglurhaol yn esbonio\u2019ch rheswm dros ysgrifennu atynt? Er efallai na fydd ganddynt unrhyw swyddi gwag ar hyn o bryd, gallent gadw\u2019ch manylion ar ffeil ar gyfer swyddi gwag yn y dyfodol"}, {"text_idx": "#000009", "text": "er bod profiad yn cyfrif, gall agwedd barod a \u2018gallu gwneud\u2019 roi mantais amlwg i rywun dros ymgeisydd arall\nmae\u2019r CIPD, er enghraifft, yn annog gweithwyr proffesiynol AD (Adnoddau Dynol) i \u2018recriwtio ar gyfer parodrwydd, hyfforddi ar gyfer sgil\u2019. Mae hyn yn rhywbeth y bydd gan lawer o recriwtwyr mewn golwg yn ystod y broses gyfweld. Yn aml gellir hyfforddi darpar ymgeisydd, sy\u2019n dangos parodrwydd i ddysgu a datblygu, yn y sgiliau sy\u2019n ofynnol ar gyfer y ro\u0302l"}, {"text_idx": "#000010", "text": "os cewch gyfweliad a\u2019i fod yn dibynnu ar ddewis rhyngoch chi ac ymgeisydd arall, mae yna nifer o ffactorau y bydd cyflogwyr yn eu hystyried wrth benderfynu pwy fydd yn cael cynnig y swydd\ngallwch ennill mantais gystadleuol trwy sicrhau eich bod yn cyflwyno\u2019ch hun yn dda, o ran edrych yn drwsiadus, a chael iaith y corff cadarnhaol a\u2019r agwedd gywir\nfel rheol gofynnir i chi ar ddiwedd cyfweliad os oes gennych unrhyw gwestiynau. Mae\u2019n syniad da paratoi cwestiynau am y cwmni neu\u2019r ro\u0302l ymlaen llaw. Efallai gwnewch ychydig o ymchwil am y cyflogwr fel y gallwch ofyn cwestiynau sy\u2019n dangos eich bod o ddifrif am fod eisiau gweithio iddynt"}, {"text_idx": "#000011", "text": "Mae Joanne wedi treulio\u2019r 16 mlynedd diwethaf yn gweithio yn y sector cyfreithiol fel Cyfarwyddwr AD, Hyfforddiant ac Ansawdd i Forbes Solicitors, cwmni cyfreithiol rhanbarthol mawr gyda swyddfeydd ledled Gogledd Lloegr."}, {"text_idx": "#000012", "text": "Gwyliwch ein fideo awgrymiadau CV i ddeall ymhellach beth ddylai ac na ddylai CV ei gynnwys a sut i wneud i'ch un chi weithio'n galetach i chi."}, {"text_idx": "#000014", "text": "Gall fod yn heriol penderfynu faint o hanes gyrfa i'w gynnwys ar eich CV. Ar un llaw, rydych yn awyddus i arddangos eich amrywiaeth ..."}, {"text_idx": "#000016", "text": "Sut i ysgrifennu CV heb unrhyw brofiad"}, {"text_idx": "#000017", "text": "Gall fod yn anodd gwybod sut i ysgrifennu CV heb fawr o brofiad gwaith, os o gwbl. Gall ceisio am swyddi deimlo fel brwydr ..."}, {"text_idx": "#000018", "text": "Wrth wneud cais am swydd, mae angen CV a llythyr eglurhaol ar bob cais am swydd. Mae anogwr gwaith o\u2019r Ganolfan Byd Gwaith ..."}]